CELEX: 32006R0303
Language: sl
Date: 2006-02-20 00:00:00
Title: Uredba Komisije (ES) št. 303/2006 z dne  20. februarja 2006  o izdaji izvoznih dovoljenj sistema B za sadje in zelenjavo (limone in jabolka)

21.2.2006   
            
            
               SL
            
            
               Uradni list Evropske unije
            
            
               L 49/5
            
         
      UREDBA KOMISIJE (ES) št. 303/2006
   z dne 20. februarja 2006
   o izdaji izvoznih dovoljenj sistema B za sadje in zelenjavo (limone in jabolka)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1),
   ob upoštevanju Uredbe Komisije (ES) št. 1961/2001 z dne 8. oktobra 2001 o podrobnih pravilih za uporabo Uredbe Sveta (ES) št. 2200/96 glede izvoznih nadomestil za sadje in zelenjavo (2), in zlasti člena 6(6) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 2044/2005 (3) določa okvirne količine, za katere se lahko izdajo izvozna dovoljenja sistema B.
            
         
               (2)
            
            
               Glede na informacije, s katerimi danes razpolaga Komisija, obstaja nevarnost, da se okvirne količine, določene za tekoče izvozno obdobje za limone in jabolka, v kratkem prekoračijo. Ta prekoračitev bo vplivala na pravilno delovanje režima izvoznih nadomestil za sadje in zelenjavo.
            
         
               (3)
            
            
               V izogib takšnemu stanju je treba zavrniti zahtevke za dovoljenja sistema B za limone in jabolka, izvožena po 21. februarju 2006, do konca tekočega izvoznega obdobja –
            
         SPREJELA NASLEDNJO UREDBO:
   Člen 1
   Zahtevki za izvozna dovoljenja sistema B za limone in jabolka, vloženi v skladu s členom 1 Uredbe (ES) št. 2044/2005, za katere se odobrijo izvozne deklaracije po 21. februarju in pred 17. marcem 2006, se zavrnejo.
   Člen 2
   Ta uredba začne veljati 21. februarja 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. februarja 2006
      
         
            Za Komisijo
         
         J. L. DEMARTY
         
         
            Generalni direktor za kmetijstvo in razvoj podeželja
         
      
   
   
      (1)  UL L 297, 21.11.1996, str. 1. Uredba, kakor je bila nazadnje spremenjena z Uredbo (ES) št. 47/2003 (UL L 7, 11.1.2003, str. 64).
   
      (2)  UL L 268, 9.10.2001, str. 8. Uredba, kakor je bila nazadnje spremenjena z Uredbo (ES) št. 386/2005 (UL L 62, 9.3.2005, str. 3).
   
      (3)  UL L 328, 15.12.2005, str. 54.